Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 325/05)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Brouilly«

PDO-FR-A0935-AM02

Meddelelsesdato: 4. juni 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

I kapitel I, afsnit IV, punkt 1, tilføjes ordene »i henhold til den officielle geografiske kode fra 2019« efter ordet »Rhône«.

Denne redaktionelle ændring gør det muligt at fastlægge det geografiske område med henvisning til 2019-udgaven af INSEE’s officielle geografiske kode og at skabe juridisk sikkerhed for afgrænsningen af det geografiske område.

Det geografiske områdes perimeter forbliver helt den samme.

Ordet »sker« erstattes med ordene »finder sted«.

Denne ændring berører punkt 6 i enhedsdokumentet.

Der tilføjes ligeledes en sætning for at informere producenterne om, at kortmateriale for det geografiske område er tilgængeligt på INAO’s websted.

Enhedsdokumentet berøres ikke af denne ændring.

2. Område i umiddelbar nærhed

I kapitel I, afsnit IV, punkt 3, tilføjes ordene »i henhold til den officielle geografiske kode fra 2019« efter ordet »følgende«.

Denne redaktionelle ændring gør det muligt at fastlægge området i umiddelbar nærhed med henvisning til 2019-udgaven af INSEE’s officielle geografiske kode.

Dette områdes perimeter forbliver helt den samme.

Med tilføjelsen af denne henvisning skabes der juridisk sikkerhed for afgrænsningen af området i umiddelbar nærhed, så dette ikke påvirkes yderligere af sammenlægninger eller opdelinger af kommuner eller dele af kommuner eller navneændringer.

Listen over de kommuner, der udgør området i umiddelbar nærhed, er ligeledes blevet ajourført uden ændringer af perimeteren for at tage højde for de administrative ændringer, der blev foretaget inden 2019.

Afsnittet »Supplerende betingelser« i enhedsdokumentet ændres.

3. Bestemmelser vedrørende lagring

I kapitel I, afsnit IX, punkt 2, erstattes datoen »1. marts« med datoen »15. januar«.

Slutdatoen for vinenes minimumslagringsperiode rykkes fra 1. marts til 15. januar i året efter høståret, da det på grund af klimaændringerne bliver mere og mere almindeligt at høste tidligt, hvilket gør det muligt at afslutte vinfremstillingen tidligere.

Fremrykningen af slutdatoen for vinenes minimumslagringsperiode har ingen indflydelse på vinenes kvalitet, eftersom områdets klima- og jordbundsforhold giver druesorten Gamay N en tidlig modenhed, som gør det muligt at nyde vinene unge.

Enhedsdokumentet ændres i punkt 5 om vinfremstillingsmetoder.

4. Markedsføring til forbrugerne

I kapitel I, afsnit IX, punkt 5, erstattes datoen »15. marts« med datoen »1. februar«.

I tråd med fremrykningen af slutdatoen for vinenes minimumslagringsperiode rykkes datoen for vinenes markedsføring til forbrugerne fra 15. marts til 1. februar.

Denne ændring medfører ikke en ændring af enhedsdokumentet.

5. Cirkulation mellem godkendte oplagshavere

I kapitel I, afsnit IX, punkt 5, udgår litra b) om datoen for cirkulation af vin mellem godkendte oplagshavere.

Reduktionen af vinenes minimumslagringsperiode og fremrykningen af datoen for deres markedsføring til forbrugerne gør det nødvendigt at tillade en hurtigere cirkulation af vinene mellem producenterne. Det er ikke hensigtsmæssigt at fastlægge en tidlig dato, inden hvilken cirkulation af vin ikke må finde sted.

Derfor ændres overskriften i kapitel I, afsnit IX, punkt 5, idet ordene »for cirkulation af produkterne og« udgår.

Enhedsdokumentet berøres ikke af disse ændringer af produktspecifikationen.

6. Tilknytning til det geografiske område — Beskrivelse af de naturgivne faktorer, der bidrager til tilknytningen

I kapitel I, afsnit X, punkt 1, litra a), erstattes ordet »Villefranche« med ordet »Villefranche-sur-Saône«, som er byens officielle navn.

Denne ændring berører punkt 8 i enhedsdokumentet.

7. Overgangsbestemmelser

I kapitel I, afsnit IX, punkt 1, litra a), tilføjes ordet »senest« før ordene »til og med høsten i 2034« for at præcisere betingelserne for denne bestemmelse.

Punkt 3 slettes, eftersom den periode, hvor producenterne kunne drage fordel af en særlig foranstaltning med hensyn til en reduktion af lagringsperioden — og dermed en fremrykning af datoen for afsætning til forbrugeren — er udløbet.

Enhedsdokumentet berøres ikke af disse ændringer af produktspecifikationen.

8. Oplysninger vedrørende kontrollen af produktspecifikationen

— Producenterne kontrolleres nu af et certificeringsorgan, og ordet »kontrolplan« erstatter ordet »inspektionsplan« i de forskellige relevante afsnit i produktspecifikationens kapitel II.

Enhedsdokumentet berøres ikke af denne ændring.

— Henvisninger til kontrolinstansen

I kapitel III, afsnit II: Efter produktspecifikationens godkendelse i december 2011 er de redaktionelle regler i denne del blevet ændret, så man ikke længere medtager de fuldstændige henvisninger til kontrolorganet, eftersom kontrollerne foretages af et certificeringsorgan.

Enhedsdokumentet berøres ikke af denne ændring.

ENHEDSDOKUMENT

1. Betegnelse(r)

Brouilly

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Kortfattet tekstbeskrivelse

Der er tale om tørre og stille rødvine. Vinene har et naturligt alkoholindhold i volumen på mindst 10,5 %.

Efter berigelse er vinenes totale alkoholindhold i volumen højst 13 %.

På aftapningstidspunktet har vinene et maksimalt æblesyreindhold på 0,4 gram pr. liter.

De færdige vine, som er klar til afsætning, opfylder følgende analysestandarder:

Maksimalt indhold af fermenterbart sukker (glukose og fruktose): 3 gram pr. liter.

De standarder, der er taget højde for i EU-lovgivningen, er gældende med hensyn til det maksimale totale alkoholindhold, det minimale virkelige alkoholindhold, det minimale totale syreindhold og det maksimale totale svovldioxidindhold.

»Brouilly« er en stille rødvin. Den har generelt en rubinrød farve, som er mere violet, når vinen stammer fra vinstokke plantet på granitformationer, og mørkere, når vinen stammer fra den østlige del af vindyrkningsarealet. I næsen har den frugtagtige aromaer, hvor røde bær er dominerende. I munden er den både blød, kødfuld og fin. Den er kendt for at være den mest bløde af alle »Cru du Beaujolais«-vinene.

Generelle analytiske kendetegn

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) 14,17 Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Særlig ønologisk fremgangsmåde

— Anvendelse af træspåner er forbudt.

— Efter berigelse er vinenes totale alkoholindhold udtrykt i volumen højst 13 %.

— Anvendelse af subtraktive berigelsesteknikker er tilladt indtil en koncentrationsgrad på 10 %.

— Vinene lagres som minimum indtil den 15. januar i året efter høståret.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

2. Dyrkningspraksis

— Beplantningstæthed

Beplantningstætheden på vinmarkerne er mindst 6 000 vinstokke pr. ha.

På disse vinmarker må afstanden mellem rækkerne ikke overstige 2,10 meter, og afstanden mellem vinstokkene i en planterække må ikke være under 0,80 meter.

Såfremt beplantningstætheden på mindst 6 000 vinstokke pr. hektar er overholdt, kan vinstokkene have en afstand mellem rækkerne på højst 3 meter til mekaniseringsformål.

— Regler for beskæring — Beskæringen skal være afsluttet den 15. maj — Vinene stammer fra vinstokke med kort beskæring (gobelet-beskæring, beskæring i vifteform, enkelt eller dobbelt Royat-beskæring eller »charmet«-beskæring) med højst 10 skud pr. vinstok — Hver vinstok har mellem tre og fem grene med højst to skud. Med henblik på foryngelse kan hver vinstok også have en gren med højst to skud, som er beskåret på et sideskud af gammelt træ — Ved formbeskæringen eller i forbindelse med en ændring af beskæringsmåden beskæres vinstokkene med højst 12 skud pr. vinstok.

Vanding er ikke tilladt.

Bestemmelser om mekanisk høst

De høstede druer må ikke stå højere end 0,50 meter i de beholdere, der anvendes til transport fra parcellen til vinfremstillingsanlægget

Beholderne skal være fremstillet af inaktivt materiale beregnet på fødevarer

Høst- og transportudstyret skal have et passende vandudløbs- eller beskyttelsessystem.

5.2. Maksimale udbytter

1. 61 hektoliter pr. hektar.

6. Afgrænset geografisk område

Druehøsten, fremstillingen, forarbejdningen og lagringen af vinene finder sted i følgende kommuner i departementet Rhône i henhold til den officielle geografiske kode fra 2019: Cercié, Charentay, Odenas, Quincié-en-Beaujolais, Saint-Etienne-la-Varenne og Saint-Lager.

7. Primære druesorter

Gamay N

8. Tilknytning til det geografiske område

8.1. Beskrivelse af de naturgivne faktorer, der bidrager til tilknytningen

Det geografiske område er beliggende i hjertet af Beaujolaisvinmarkerne 40 km nord for Lyon mellem byerne Villefranche-sur-Saône og Mâcon. Det omkranser Brouillybjerget, som er et lille selvstændigt bjerg ved Beaujolaisbjergenes østlige grænse. Det omfatter således seks kommuner i departementet Rhône.

Undergrunden består hovedsagelig af sure palæozoiske formationer:

— granit, som danner skråninger på den magre sandjord vest for Brouillybjerget

— porfyr (massive metamorfe bjergarter), som giver en mere lerholdig og stenet jord syd for Brouillybjerget.

Mod øst og nord er substratet dækket af nyere lag. Her blander bjergrester (fragmenter af porfyr og granitarenaer) sig med en ler- og kiselholdig jordmatrix (på Brianteplateauet og på Pisse Vieille-skråningen). Lokalt finder man ved det geografiske områdes østlige grænse ler- og kalkholdig jord.

Klimaet er et moderat kystklima med klare kontinentale påvirkninger (torden om sommeren og rimtåge om vinteren) og ikke mindst sydlige påvirkninger (varme somre og de største nedbørsmængder om efteråret og foråret). Beaujolaisbjergene beskytter vindyrkningsarealerne mod vestenvind. Da vindyrkningsarealerne overordnet set er østvendte, udnytter de solen fuldt ud, idet solens første stråler lige fra daggry opvarmer og oplyser skråningen. Deres beliggenhed på skråningen i mellem 250 og 400 meters højde gør, at de som regel undgår den forårsfrost og morgentåge, der er på Saônesletten (i 175 meters højde), at de udnytter de mange solskinstimer, og at eventuelt overskydende regnvand hurtigt løber bort.

8.2. Beskrivelse af de menneskelige faktorer, der bidrager til tilknytningen

Navnet »Brouilly« menes at stamme fra den romerske løjtnant Brulius, som i det 4. århundrede efter sigende slog sig ned på bjergtoppen. Der er ingen tvivl om, at han plantede vinstokke her. Bakken, som med sine 485 m dominerer landskabet, har stadig dette navn, men ingen landsby har navnet Brouilly.

Forskellige skrifter vidner om vinstokkenes tilstedeværelse på bakken på nogle meget forskellige tidspunkter. Det er dokumenteret, at der på de nedre, sydvendte dele af Brouillybjerget i det 4. og 5. århundrede lå små vindyrkningsparceller.

Da adelsfamilien Beaujeu grundlagde Bellevilleklosteret, skænkede de i 1179 klosteret de vinstokke, der lå på »Brouilly«-vinmarkerne.

Indtil det 17. århundrede blev de fremstillede »Brouilly«-vine drukket af kendere fra regionen og i Lyon, hvor mange af vinmarkernes ejere boede.

Både her og i resten af Beaujolais havde vinmarkerne familiestørrelse (mellem 6 og 8 hektar). De hørte ofte med til store vingårde og slotte, hvor man fremstillede vin af en del af produktionen i fælles vinfade.

Det fremgår af alle de eksisterende dokumenter, at betegnelsen »Brouilly« indtil i 1910’erne kun blev anvendt om vin, hvor druerne udelukkende var høstet på bakkens skråninger. Ejerne af de gode omkringliggende vinmarker begyndte gradvist at ansøge om navnet. Navnlig under Første Verdenskrig ansøgte visse producenter om at måtte bruge denne betegnelse for at undgå inspektoratets rekvisitioner. På dette tidspunkt udgjorde »Brouilly« stadig omkring 400 ha. I 1919 blev denne udvidelse stadfæstet af det blandede udvalg af repræsentanter for producenter af og handel med vine fra Bourgogne.

I 1934 oprettede producenterne deres sammenslutning, og i 1938 blev »Brouilly« anerkendt som kontrolleret oprindelsesbetegnelse.

Den kontrollerede oprindelsesbetegnelse »Brouilly« er kendetegnet ved en kombination af traditioner, der er specifikke for regionen, og moderne teknikker. Vinmarkerne anvendes udelukkende til fremstilling af rødvin, og den vigtigste druesort er Gamay N. Denne druesort er følsom over for sen frost og ikke glad for bagende sol. Producenterne har i deres stræben efter kvalitetsvin lært at udnytte dens vækst og anvende den fornødne omhu til enhver tid. Til dette formål kan de navnlig anvende en høj beplantningstæthed og en kort beskæring, hovedsagelig »gobelet-beskæring«.

For at bevare den frugtagtige karakter mest muligt anvender producenterne som regel en vinfremstillingsmetode, som er typisk for Beaujolais, og som er inspireret af delvis kulstofudblødning.

For at sikre en optimal udvinding af druernes aroma- og polyfenolforbindelser benytter mange producenter teknikker, som består i at nedsænke druerne i saften under gæringen, og som kaldes »grillage« (ristning), »pigeage« (presning af mosten med et stempel) eller »remontage« (mosten pumpes fra bunden af karret og op i toppen igen). Udblødningens varighed overstiger ofte 10 dage. Aftapningen sker efter nogle måneders lagring.

For at give druerne en god modenhed sørger producenterne for, at det eksponerede bladområde er tilstrækkeligt stort. Dermed kan vinstokkene ligeledes styres med en fast espalieropbinding, som også gør mekaniseringen lettere.

I 2010 dækkede »Brouilly«-vinmarkerne et areal på 1 260 ha, og den årlige produktion lå på ca. 70 000 hektoliter.

8.3. Årsagssammenhæng

Den barriere, som Beaujolaisbjergene danner, og som er knap 1 000 meter høj i den vestlige del af det geografiske område, giver druerne et gunstigt mesoklima, da de er beskyttet mod vind og regn fra vest. De mellem 250 og 400 meter høje skråninger har en morfologi, som giver beskyttelse mod den forårsfrost og morgentåge, der er på Saônesletten (i 175 meters højde), og den sikrer, at de udnytter de mange solskinstimer, og at eventuelt overskydende regnvand hurtigt løber bort.

Beliggenheden ud til den store Saôneslette sikrer en lysintensitet, som fremmer klorofyldannelsen i vinstokkene. Dette forstærkes af de optimale højdeforhold og den fortrinsvis syd- og østvendte eksponering, som muliggør en perfekt og regelmæssig modning af druerne.

De præcist afgrænsede parceller, hvor druerne høstes, ligger på skråninger i en højde på mellem 250 og 400 m, hvor der er forskellige jordtyper. Jorden er generelt sur og veldrænet. Druesorten Gamay N, som er meget velegnet til disse forhold, er blevet udvalgt og anvendt af de lokale producenter i flere århundreder. Det er en ikke særligt kraftig, men frugtbar druesort, som trives i dette miljø. Med udgangspunkt i erfaringerne har producenterne lært at styre denne druesort og f.eks. at foretrække kort beskæring for ikke at udpine vinstokkene og for at skabe forudsætningerne for en høst af høj kvalitet.

Klima- og jordbundsforholdene giver Gamay N en tidlig modenhed, som gør det muligt at nyde vinene allerede i foråret efter høståret. Der er således hold i talemåden om, at »Cru du Beaujolais«-vinene er perfekte til påske. Selv om vinene er relativt forskelligartede, er de kendetegnet ved en vis homogenitet og en god balance mellem frugt og struktur. Cuvéer, som stammer fra afgrænsede parceller til druehøst, hvor der er granitundergrund, har en mere frugtagtig karakter og kan nydes relativt unge. Cuvéer fra parceller med skiferholdig jord i områdets centrale del har en kraftigere farve og den store fordel, at de er meget gemmeegnede.

Brouillybjerget er et bemærkelsesværdigt vartegn i regionen. Dets skråninger er dækket af vinstokke, og på den skovklædte top, som er 484 meter høj, står der et lille kapel. Stedet er et stærkt symbol på indbyggernes identitet og har endda lagt navn til de mest velrenommerede produkter herfra. »Côte de Brouilly«, som produceres på selve bakken, og »Brouilly«, som produceres i dens umiddelbare nærhed, præsenteres side om side med »Cuvage des Brouilly«, der er en vinkælder for producenter etableret i Saint-Lager, den »internationale vindyrknings- og vinlandsby«, som er beliggende i hjertet af det geografiske område.

9. Andre vigtige betingelser (emballering, mærkning og andre krav)

Område i umiddelbar nærhed

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling, forarbejdning og lagring af vin, består af følgende kommuners område i henhold til den officielle geografiske kode fra 2019:

— Departementet Côte-d’Or:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée og Vougeot

— Departementet Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (kun den del, der svarer til området i den gamle kommune Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Le Perréon, Pommiers, Porte des Pierres Dorées, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon og Vindry-sur-Turdine (kun den del, der svarer til området i de gamle kommuner Dareizé, Les Olmes og Saint-Loup)

— Departementet Saône-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (kun den del, der svarer til området i den gamle kommune La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (kun den del, der svarer til området i de gamle kommuner Donzy-le-National, Massy og La Vineuse), Vinzelles og Viré

— Departementet Yonne:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (kun den del, der svarer til området i de gamle kommuner Champvallon, Villiers sur Tholon og Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers og Yrouerre.

Mærkning

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om navnet på en matrikelregistreret lokalitet — navnet fremgår af høstanmeldelsen.

Den navngivne matrikelregistrerede lokalitet skal være angivet umiddelbart efter navnet på den kontrollerede oprindelsesbetegnelse og skal være trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

b) På etiketten for vine med den kontrollerede oprindelsesbetegnelse er det tilladt at angive »Vin du Beaujolais«, »Grand Vin du Beaujolais« eller »Cru du Beaujolais« som større geografisk enhed.

De skrifttegn, som anvendes for den større geografiske enhed, må hverken i højden eller bredden være større end to tredjedele af størrelsen af de skrifttegn, som anvendes i den kontrollerede oprindelsesbetegnelses navn.

Link til produktspecifikationen

https://info.agriculture.gouv.fr/gedei/site/bo-agri/document_administratif-d08650f7-ab29-460e-88d7-75f31fda7253

(1) EFT L 9 af 11.1.2019, s. 2.